ระเบียบคณะกรรมการกองทุนหมู่บ้านและชุมชนเมืองแห่งชาติระเบียบคณะกรรมการกองทุนหมู่บ้านและชุมชนเมืองแห่งชาติฉบับที่ ๑๐ว่าด้วย การรับจดทะเบียนเป็นนิติบุคคลของกองทุนหมู่บ้านและชุมชนเมืองพ.ศ. ๒๕๔๙ เพื่อให้การบริหารงานของกองทุนหมู่บ้านและชุมชนเมืองแห่งชาติเป็นไปโดยเหมาะสมและมีประสิทธิภาพ อาศัยอำนาจตามความในมาตรา ๕ มาตรา ๘ มาตรา ๑๙ (๕)และมาตรา ๓๐ แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗ คณะกรรมการกองทุนหมู่บ้านและชุมชนเมืองแห่งชาติจึงได้ออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการรับจดทะเบียนเป็นนิติบุคคลของกองทุนหมู่บ้านและชุมชนเมือง พ.ศ. ๒๕๔๙ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ผู้อำนวยการสำนักงานกองทุนหมู่บ้านและชุมชนเมืองแห่งชาติเป็นผู้รักษาการตามระเบียบนี้ข้อ๔ ในระเบียบนี้กองทุนหมู่บ้าน หมายความว่า กองทุนหมู่บ้านหรือกองทุนชุมชนเมืองแล้วแต่กรณีหมู่บ้าน หมายความว่า หมู่บ้านที่จัดตั้งขึ้นตามกฎหมายว่าด้วยลักษณะปกครองท้องที่ชุมชนเมือง หมายความว่า ชุมชนในเทศบาล กรุงเทพมหานครเมืองพัทยา หรือเขตพื้นที่อื่น ทั้งนี้โดยมีขอบเขตตามหลักเกณฑ์ วิธีการ และเงื่อนไขที่คณะกรรมการกำหนดคณะกรรมการกองทุนหมู่บ้าน หมายความว่า คณะกรรมการกองทุนหมู่บ้านหรือคณะกรรมการกองทุนชุมชนเมือง แล้วแต่กรณีกรรมการกองทุนหมู่บ้าน หมายความว่า กรรมการในคณะกรรมการกองทุนหมู่บ้านหรือกรรมการในคณะกรรมการกองทุนชุมชนเมือง แล้วแต่กรณีสมาชิก หมายความว่า สมาชิกของกองทุนหมู่บ้าน หรือสมาชิกของกองทุนชุมชนเมืองแล้วแต่กรณีคณะกรรมการ หมายความว่า คณะกรรมการกองทุนหมู่บ้านและชุมชนเมืองแห่งชาติสำนักงาน หมายความว่า สำนักงานกองทุนหมู่บ้านและชุมชนเมืองแห่งชาติผู้อำนวยการ หมายความว่า ผู้อำนวยการสำนักงานกองทุนหมู่บ้านและชุมชนเมืองแห่งชาติเจ้าหน้าที่ หมายความว่า เจ้าหน้าที่ผู้มีหน้าที่รับผิดชอบเกี่ยวกับการจดทะเบียนเป็นนิติบุคคลของกองทุนหมู่บ้านนายทะเบียน หมายความว่า นายทะเบียนกองทุนหมู่บ้าน หรือบุคคลซึ่งนายทะเบียนกองทุนหมู่บ้านมอบอำนาจให้ทำหน้าที่แทนหนังสือสำคัญ หมายความว่า หลักฐานที่นายทะเบียนกองทุนหมู่บ้านออกให้กองทุนหมู่บ้านที่ได้รับการจดทะเบียนถูกต้องหมวด ๑นายทะเบียนกองทุนหมู่บ้าน ข้อ๕ ให้ผู้อำนวยการเป็นนายทะเบียนกองทุนหมู่บ้านข้อ๖ ให้นายทะเบียน มีอำนาจหน้าที่ดังนี้(๑)มอบอำนาจให้บุคคลทำหน้าที่แทนนายทะเบียน และ/หรือผู้ช่วยนายทะเบียนเพื่อปฏิบัติการตามระเบียบนี้ได้ตามที่เห็นสมควร(๒)กำหนดคุณสมบัติ หลักเกณฑ์ สถานที่ เอกสารที่เกี่ยวข้องกับการยื่นขอจดทะเบียนนิติบุคคลกองทุนหมู่บ้าน(๓)ออกประกาศ คำสั่งต่าง ๆ รวมทั้งแต่งตั้งพนักงานเพื่อปฏิบัติการตามระเบียบนี้(๔)รายงานผลการดำเนินการจดทะเบียนนิติบุคคลกองทุนหมู่บ้านต่อคณะกรรมการ(๕)ปฏิบัติหน้าที่อื่น ๆ ตามที่คณะกรรมการมอบหมายหมวด ๒การยื่นคำขอจดทะเบียน ข้อ๗ ให้นายทะเบียนประกาศให้มีการจดทะเบียนเป็นนิติบุคคลของกองทุนหมู่บ้านและชุมชนเมืองข้อ๘ กองทุนหมู่บ้านที่มีสิทธิยื่นคำขอจดทะเบียน(๑)กองทุนหมู่บ้านที่จัดตั้งขึ้นภายใต้พระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗(๒)กองทุนหมู่บ้านที่จัดตั้งขึ้นตามระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการจัดตั้งและบริหารกองทุนหมู่บ้านและชุมชนเมืองแห่งชาติ พ.ศ. ๒๕๔๔ และแก้ไขเพิ่มเติมข้อ๙ กองทุนหมู่บ้านตามข้อ ๘ (๑) ต้องยื่นขอจัดตั้งและจดทะเบียนกองทุนหมู่บ้านต่อนายทะเบียนตามระเบียบที่คณะกรรมการกำหนดกองทุนหมู่บ้านที่ได้รับการอนุมัติการจัดตั้งจากคณะกรรมการให้มีฐานะเป็นนิติบุคคลข้อ๑๐ กองทุนหมู่บ้านตามข้อ ๘ (๒) ต้องยื่นคำขอจดทะเบียนเป็นนิติบุคคลภายในระยะเวลาที่พระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ กำหนดข้อ๑๑ กองทุนหมู่บ้านที่จะยื่นคำขอจดทะเบียนต้องมีคุณสมบัติหลักเกณฑ์ ตามที่นายทะเบียนประกาศกำหนดข้อ๑๒ ให้ประธานกองทุนหมู่บ้าน หรือประธานกองทุนชุมชนเมืองหรือผู้ที่ได้รับมอบหมายยื่นคำขอจดทะเบียนต่อเจ้าหน้าที่ ณ สถานที่ที่นายทะเบียนกำหนดพร้อมแนบเอกสารหลักฐานประกอบคำขอยื่นจดทะเบียนดังนี้(๑)ชื่อกองทุนหมู่บ้านและรหัสกองทุนหมู่บ้านที่ประสงค์จะจดทะเบียน(๒)สำเนาสมุดบัญชีเงินฝากธนาคารที่รับโอนเงินหนึ่งล้านบาท และบัญชีเงินฝากอื่น(๓)สำเนาระเบียบ หรือข้อบังคับของกองทุนหมู่บ้าน(๔)บัญชีรายชื่อคณะกรรมการกองทุนหมู่บ้าน(๕)บัญชีรายชื่อสมาชิกกองทุนหมู่บ้าน(๖)สำเนาบันทึกรายงานการประชุมที่มีมติให้ขอจดทะเบียนโดยสมาชิกไม่น้อยกว่ากึ่งหนึ่งของผู้ที่เข้าร่วมประชุม(๗)สำเนางบดุล และงบกำไรขาดทุนปีที่ผ่านมาของกองทุนหมู่บ้านพร้อมรายละเอียด(๘)แผนการดำเนินงานกองทุนหมู่บ้านเมื่อได้รับการจดทะเบียนเป็นนิติบุคคล(๙)แผนที่แสดงที่ตั้งของสำนักงานกองทุนหมู่บ้านนอกจากเอกสารหลักฐานประกอบคำขอจดทะเบียนดังกล่าวแล้วกองทุนหมู่บ้านจะต้องแนบเอกสารหลักฐานเพิ่มเติมตามที่นายทะเบียนกำหนดข้อ๑๓ เมื่อเจ้าหน้าที่ได้รับคำขอจดทะเบียน ให้พิจารณาในเบื้องต้นเมื่อเห็นว่าถูกต้องครบถ้วนให้เสนอความเห็นต่อนายทะเบียนเพื่อดำเนินการรับจดทะเบียนหมวด ๓การรับจดทะเบียน ข้อ๑๔ เมื่อนายทะเบียนได้รับคำขอพร้อมเอกสารหลักฐานที่ถูกต้องครบถ้วนแล้วให้พิจารณาการขอจดทะเบียนเป็นนิติบุคคลให้แล้วเสร็จภายใน ๓๐ วัน นับแต่วันที่ได้รับคำขอจดทะเบียนและให้ปิดประกาศรายชื่อกองทุนหมู่บ้านที่รับจดทะเบียน ณ สำนักงานรับจดทะเบียนนั้นกรณีนายทะเบียนตรวจพบว่าเอกสารหลักฐานการจดทะเบียนไม่ถูกต้องซึ่งนายทะเบียนตรวจสอบแล้วเห็นว่าเป็นการผิดพลาดที่มิใช่ในสาระสำคัญ ให้นายทะเบียนมีอำนาจแก้ไขข้อ๑๕ กองทุนหมู่บ้านใดขาดเอกสารหลักฐานที่เป็นสาระสำคัญอย่างหนึ่งอย่างใดให้นายทะเบียนแจ้งให้ผู้ยื่นคำขอจดทะเบียนทราบภายใน๓๐ วัน นับแต่วันที่ตรวจพบเพื่อแก้ไขให้ครบถ้วน ถูกต้องข้อ๑๖ ให้นายทะเบียนออกหนังสือสำคัญแสดงการเป็นนิติบุคคลให้แก่กองทุนหมู่บ้านและชุมชนเมืองที่ได้รับจดทะเบียนนั้นข้อ๑๗ กองทุนหมู่บ้านและชุมชนเมือง เมื่อได้รับการจดทะเบียนแล้วเงินหนึ่งล้านบาทที่คณะกรรมการจัดสรรให้นั้นให้ถือว่าเป็นเงินของรัฐที่มอบให้กองทุนหมู่บ้านหรือกองทุนชุมชนเมืองเป็นผู้บริหารจัดการภายใต้ระเบียบที่คณะกรรมการกำหนดบทเฉพาะกาล ข้อ๑๘ ก่อนครบกำหนดระยะเวลาอย่างน้อย ๑ ปีที่กำหนดให้กองทุนหมู่บ้านตามข้อ ๘ (๑) จดทะเบียนเป็นนิติบุคคลตามมาตรา ๓๐ แห่งพระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ หากพบว่ามีกองทุนหมู่บ้านใดยังไม่ยื่นขอจดทะเบียนและ/หรือไม่สามารถจดทะเบียนเป็นนิติบุคคลได้ให้นายทะเบียนรายงานต่อคณะกรรมการ เพื่อกำหนดแนวทางต่อไปข้อ๑๙ คณะกรรมการสามารถมอบหมายให้สมาคมเครือข่ายกองทุนหมู่บ้านและชุมชนเมืองแห่งประเทศไทยและ/หรือสำนักงานกองทุนหมู่บ้านและชุมชนเมืองแห่งชาติ ดำเนินการให้คำแนะนำช่วยเหลือส่งเสริมและพัฒนากองทุนหมู่บ้านที่ยังไม่ยื่นขอจดทะเบียนและ/หรือไม่สามารถจดทะเบียนเป็นนิติบุคคลได้ตามแนวทางที่คณะกรรมการกำหนดประกาศ ณ วันที่ ๒๔เมษายน พ.ศ. ๒๕๔๙สุวิทย์ คุณกิตติประธานกรรมการกองทุนหมู่บ้านและชุมชนเมืองแห่งชาตินันทนา/จัดทำ๑๗ พฤษภาคม ๒๕๔๙สถาพร/ปรับปรุง๒๙ พฤศจิกายน ๒๕๔๙จุฑามาศ/ปรับปรุง๖ ตุลาคม ๒๕๕๙[๑] ราชกิจจานุเบกษา เล่ม ๑๒๓/ตอนพิเศษ ๕๙ ง/หน้า ๔๗/๑๐ พฤษภาคม ๒๕๔๙